Ljubljana, 15. 10. 2021

 Znak: 0072-1/2021-DI/19

**Vsem:**

* **dobaviteljem medicinskih pripomočkov**
* **izvajalcem specialistične zunajbolnišnične zdravstvene dejavnosti RTG, UZ, onkologije in psihiatrije**

**Navodilo o beleženju in obračunavanju zdravstvenih storitev in izdanih materialov**

**Okrožnica ZAE 15/21: Dopolnitve šifrantov za obračun zdravstvenih storitev**

**Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.**

Podlaga za dopolnitve in spremembe šifrantov za obračun zdravstvenih storitev sta sprejeti novela Pravil obveznega zdravstvenega zavarovanja, objavljena v Uradnem listu RS št. 61/21 dne 16. 4. 2021 in dopolnitve Sklepa o načrtovanju, beleženju in obračunavanju zdravstvenih storitev, ki jih je sprejel Upravni odbor Zavoda 14. 10. 2021 na 44. seji, ter druge dopolnitve.

Spremembe in dopolnitve so oštevilčene, pri vsaki točki pa je navedena kontaktna oseba za vsebinska vprašanja. V okrožnici so zajete naslednje vsebine:

Kazalo vsebine

[1. MP - novi šifranti medicinskih pripomočkov](#_Toc85185266)

[2. RTG in UZ – spremembe pri dovoljenih vsebinah obravnave](#_Toc85185267)

[3. Onkologija in psihiatrija - nova storitev za obračun dela na daljavo](#_Toc85185268)

[4. RTG - nova preiskava 34161 »Videofluorografija«](#_Toc85185269)

S prijaznimi pozdravi!

|  |  |
| --- | --- |
| Pripravili:Jerneja Eržen, strokovna sodelavkaSaša Strnad, svetovalka področjaMarko Bradula, svetovalec področjaMirjana Miljković-Logar, svetovalka področja | Sladjana Jelisavčić,vodja – direktorica področja I |

# MP - novi šifranti medicinskih pripomočkov

*Vsem dobaviteljem MP*

**Povzetek vsebine**

Zaradi spremembe Pravil OZZ, ki stopijo v veljavo s 1. 11. 2021, uvajamo pet novih šifrantov MP:

- šifrant 34.4 »Podskupine MP prvega nivoja«,

- šifrant 34.5 »Podskupine MP drugega nivoja«,

- šifrant K38.1 »Skupina in vrsta MP«,

- šifrant K38.2 »Vrste MP po podskupinah prvega nivoja« in

- šifrant K38.3 »Vrste MP po podskupinah drugega nivoja«.

**Navodilo za obračun**

Novosti iz okrožnice bodo naknadno objavljene v čistopisu šifrantov v Prilogi I Navodil o beleženju in obračunavanju zdravstvenih storitev in izdanih materialov, dopolnitvi Tehničnega navodila za pripravo in elektronsko izmenjevanje podatkov obračuna zdravstvenih storitev in izdanih materialov, Tehničnega navodila Struktura XML datoteke za elektronsko objavo šifrantov obračuna zdravstvenih storitev in izdanih materialov skupaj s strukturo XML datoteke.

Zaradi spremembe Pravil OZZ dopolnjujemo tudi Navodilo o beleženju in obračunavanju zdravstvenih storitev in izdanih materialov. Dopolnitve so zajete v Prilogah 1a, 1b, 1c in 1d te okrožnice in so zapisane z rdečo barvo. Pojasnila sprememb Pravil OZZ za področje medicinskih pripomočkov so objavljena v Okrožnici MP št. 2/21, [ZZZS - Okrožnice za medicinske pripomočke](https://partner.zzzs.si/wps/portal/portali/aizv/medicinski_pripomocki/predpisovanje/okroznice_za_medicinske_pripomocke/%21ut/p/z1/04_Sj9CPykssy0xPLMnMz0vMAfIjo8ziTQxdPd2N_Q08_c29TAwcHf3DHMN8gw39LQz0C7IdFQH01cPr/).

Spremembe veljajo od 1. 11. 2021 dalje.

Kontaktna oseba za vsebinska vprašanja:

Mirjana Miljković-Logar (mirjana.miljkovic-logar@zzzs.si; 01/30-77-358)

# RTG in UZ – spremembe pri dovoljenih vsebinah obravnave

*Vsem izvajalcem RTG in UZ*

**Povzetek vsebine**

V specialistični zunajbolnišnični dejavnosti 231 246 »Izvajanje ultrazvoka - UZ« in 231 247 »Izvajanje rentgena - RTG« se ne sme beležiti vsebina obravnave 2 »Nujna medicinska pomoč«.

**Navodilo za obračun**

Z Okrožnico ZAE 12/20 smo opredelili vsebine obravnave, ki se lahko beležijo v dejavnosti 231 »Radiologija v specialistični zunajbolnišnični dejavnosti«.

S tokratno okrožnico spreminjamo določila te okrožnice, in sicer v specialistični zunajbolnišnični dejavnosti 231 246 »Izvajanje ultrazvoka - UZ« in 231 247 »Izvajanje rentgena - RTG« se ne sme beležiti vsebina obravnave 2 »Nujna medicinska pomoč«, saj RTG in UZ niso storitve nudenja nujne medicinske pomoči.

Skladno z navedenim v povezovalnem šifrantu K13.2 »Dovoljene vsebine obravnave po vrstah in podvrstah zdravstvenih dejavnosti« v dejavnostih 231 246 »Izvajanje ultrazvoka - UZ« in 231 247 »Izvajanje rentgena - RTG« ukinjamo dovoljeno beleženje vsebine obravnave 2 »Nujna medicinska pomoč«:

|  |  |  |  |
| --- | --- | --- | --- |
|  |  |  | ***Vsebina obravnave\**** |
| 231 | Radiologija v specialistični zunajbolnišnični dejavnosti | ***1*** | ***2*** | ***3*** | ***4*** | ***5*** | ***6*** | ***7*** | ***8*** | ***9*** | ***10*** | ***0*** |
|  | 246 | Izvajanje ultrazvoka - UZ | X | **~~X~~** | X | X | X |  |  |  | X | X | X |
|  | 247 | Izvajanje rentgena - RTG | X | **~~X~~** | X | X | X |  |  |  | X | X | X |

\*Vsebina obravnave:

|  |  |
| --- | --- |
| 1 | Diagnoza (100% OZZ za zdravljenje in rehabilitacijo iz 23. člena ZZVZZ) |
| 2 | Nujna medicinska pomoč (100% OZZ) |
| 3 | Nujno zdravljenje in neodložljive zdravstvene storitve (23. in 25. člen ZZVZZ) |
| 4 | Nosečnost, porod, kontracepcija (100% OZZ) |
| 5 | Dajalci tkiv (100% OZZ) |
| 6 | Obvezno cepljenje (100% OZZ) |
| 7 | Nega na domu in zdravljenje na domu (100% OZZ) |
| 8 | Patronažni obisk (100% OZZ) |
| 9 | Preventiva (100% OZZ) |
| 10 | Paliativna oskrba (Sklep o določitvi odstotka vrednosti zdrav. storitev, ki se zagotavljajo v OZZ) |
| 0 | Drugo (Sklep o določitvi odstotka vrednosti zdravstvenih storitev, ki se zagotavljajo v OZZ) |

Spremembe veljajo za storitve, opravljene od 1. 12. 2021 dalje.

Kontaktna oseba za vsebinska vprašanja:

Alenka Posega (alenka.posega@zzzs.si; 01/30-77-379)

# Onkologija in psihiatrija - nova storitev za obračun dela na daljavo

*Vsem izvajalcem specialistične zunajbolnišnične zdravstvene dejavnosti onkologije in psihiatrije*

**Povzetek vsebine**

Upravni odbor Zavoda je sprejel uvedbo nove storitve za obračun dela na daljavo v dejavnosti onkologije in psihiatrije 02007 »Srednje obsežen pregled v specialistični dejavnosti na daljavo«.

**Navodilo za obračun**

Navedena storitev se s 1. 1. 2022 uvede v specialistični zunajbolnišnični dejavnosti 210 219 »Onkologija« in 230 241 »Psihiatrija«.

Skladno z navedenim storitev 02007 dodajamo v sezname storitev:

* 15.41 »Storitve specialistične zunajbolnišnične zdravstvene dejavnosti onkologije (210 219)«,
* 15.87 »Storitve specialistične zunajbolnišnične zdravstvene dejavnosti psihiatrije (230 241)« in
* 15.42 »Seznam storitev specialistične zunajbolnišnične zdravstvene dejavnosti«.

| ***Šifra*** | ***Kratek opis*** | ***Dolg opis*** | ***Št. enot mere*** | ***Oznaka količine*** | ***Maks. dovoljeno št.storitev na obravnavo*** | ***Normativ v minutah*** |
| --- | --- | --- | --- | --- | --- | --- |
| 02007 | Srednje obsežen pregled v spec. dej. - na daljavo | Srednje obsežen pregled v specialistični dejavnosti na daljavo - storitev se izvaja s pomočjo IKT. V medicinski dokumentaciji mora biti zapis s podatkom o datumu in s povzetkom navodil, ki jih je pacient prejel od zdravnika specialista. | 2,77 | 1 | 1 | 8 |

Za novo storitev 02007 veljajo naslednji podrobni podatki:

* Naziv enote mere: Točka
* Kadrovski normativ: 1 zdravnik specialist; 1 srednja medicinska sestra
* Oznaka storitve: P - pregled
* Oznaka cene: 3 - Cena storitve je enaka ceni v ceniku
* Evidenčna storitev: Ne
* Tip storitve: 2 TOC
* Nivo planiranja: Z0030
* Šifrant 43: Z0030

V povezovalnem šifrantu K13.1 »Dovoljene vsebine obravnave po storitvah« opredeljujemo vsebine obravnave, ki se lahko beležijo pri storitvi 02007:

|  |  |  |
| --- | --- | --- |
|  |  | ***Vsebina obravnave\**** |
| Šifra | Kratek opis | ***0*** | ***1*** | ***3*** | ***4*** | ***10*** |
| 02007 | Srednje obsežen pregled v spec. dej. - na daljavo | X | X | X | X | X |

\*Vsebina obravnave:

|  |  |
| --- | --- |
| 1 | Diagnoza (100% OZZ za zdravljenje in rehabilitacijo iz 23. člena ZZVZZ) |
| 3 | Nujno zdravljenje in neodložljive zdravstvene storitve (23. in 25. člen ZZVZZ) |
| 4 | Nosečnost, porod, kontracepcija (100% OZZ) |
| 10 | Paliativna oskrba (Sklep o določitvi odstotka vrednosti zdrav. storitev, ki se zagotavljajo v OZZ) |
| 0 | Drugo (Sklep o določitvi odstotka vrednosti zdravstvenih storitev, ki se zagotavljajo v OZZ) |

Spremembe veljajo za storitve, opravljene od 1. 1. 2022 dalje.

Kontaktna oseba za vsebinska vprašanja:

Pika Jazbinšek (pika.jazbinsek@zzzs.si; 01/30-77-534)

# RTG - nova preiskava 34161 »Videofluorografija«

*Vsem izvajalcem RTG*

**Povzetek vsebine**

Upravni odbor Zavoda je na predlog RSK za radiologijo sprejel uvedbo nove rentgenske preiskave 34161 »Videofluorografija«.

**Navodilo za obračun**

Navedena storitev se s 1. 1. 2022 uvede v specialistični zunajbolnišnični dejavnosti 231 247 »Izvajanje rentgena – RTG«.

Skladno z navedenim storitev 34161 dodajamo v sezname storitev:

* 15.90 »Storitve specialistične zunajbolnišnične zdravstvene dejavnosti izvajanje rentgena - RTG (231 247)« in
* 15.42 »Seznam storitev specialistične zunajbolnišnične zdravstvene dejavnosti«.

| ***Šifra*** | ***Kratek opis*** | ***Dolg opis*** | ***Št. enot mere*** | ***Oznaka količine*** | ***Maks. dovoljeno št.storitev na obravnavo*** | ***Normativ v minutah*** |
| --- | --- | --- | --- | --- | --- | --- |
| 34161 | Videofluorografija | Videofluorografija - rentgenska preiskava, s katero se spremlja akt požiranja gostega kontrastnega sredstva od ustne votline do želodca.Storitev izvajajo zdravnik specialist in dva inženirja radiologije. Zaračuna se po izdanem izvidu. | 48,19 | 1 | 1 | 45 |

Za novo storitev 34161 veljajo naslednji podrobni podatki:

* Naziv enote mere: Točka
* Kadrovski normativ: 1 zdravnik specialist; 2 radiološka inženirja
* Oznaka storitve: N - neopredeljeno
* Oznaka cene: 3 - Cena storitve je enaka ceni v ceniku
* Evidenčna storitev: Ne
* Tip storitve: 2 TOC
* Nivo planiranja: Z0030
* Šifrant 43: Z0030

Spremembe veljajo za storitve, opravljene od 1. 1. 2022 dalje.

Kontaktna oseba za vsebinska vprašanja:

Pika Jazbinšek (pika.jazbinsek@zzzs.si; 01/30-77-534)